b'\n_START_ARTICLE_\nOro\xc5\xbeni\xc5\xa1tvo (Avstro-Ogrska)\n_START_SECTION_\nZgodovina\n_START_PARAGRAPH_\nZa neposredno predhodnico oro\xc5\xbeni\xc5\xa1tva velja Stra\xc5\xbearski korpus (Wachkorps) oz. pozneje preimenovani v Voja\xc5\xa1kopolicijski stra\xc5\xbearski korpus (Milit\xc3\xa4rische Polizei-Wach-Corps) in nato \xc5\xa1e od leta 1840 v Voja\xc5\xa1kopolicijska poveljstva (Milit\xc3\xa4r-Polizei-Commanden), ki je bil ustanovljen v lombardsko-bene\xc5\xa1kem kraljestvu._NEWLINE_Oro\xc5\xbeni\xc5\xa1tvo je bilo ustanovljeno 8. junija 1849; za prvega poveljnika, z nazivom generalnega oro\xc5\xbeni\xc5\xa1kega in\xc5\xa1pektorja (General-Gendarmerie-Inspector), je bil imenovan podmar\xc5\xa1al Johann Franz Kempen von Fichtenstamm. Prvotno je bilo oro\xc5\xbeni\xc5\xa1tvo zadol\xc5\xbeeno le za avstrijsko podro\xc4\x8dje monarhije, nato pa je bilo leta 1881 ustanovljena \xc5\xa1e ogrsko oro\xc5\xbeni\xc5\xa1tvo Csend\xc5\x91rs\xc3\xa9g._NEWLINE_18. januarja 1850 je cesar Franc Jo\xc5\xbeef I. potrdil za\xc4\x8dasni zakon o ustanovitvi oro\xc5\xbeni\xc5\xa1tva, na podlagi katerega so ustanovili 11 oro\xc5\xbeni\xc5\xa1kih (teritorialnih) polkov._NEWLINE_V \xc4\x8dasu neoabsolutizma je veljalo za politi\xc4\x8dno silo, saj je z voja\xc5\xa1ko organizacijo opravljalo naloge civilne policije. Leta 1876 se je oro\xc5\xbeni\xc5\xa1tvo osamosvojilo izpod okrilja vojske._NEWLINE_Med prvo svetovno vojno je primarno delovalo v zaledju fronte, hkrati pa opravljalo dol\xc5\xbenosti voja\xc5\xa1ke policije (t. i. poljsko oro\xc5\xbeni\xc5\xa1tvo). Za kraj\xc5\xa1i \xc4\x8das pa je bila ustanovljena tudi oro\xc5\xbeni\xc5\xa1ka divizija.'